sagorsarker/bangla-wikipedia huggingface dataset:
পিনিয়াল গ্রন্থি

পিনিয়াল গ্রন্থি () হচ্ছে মস্তিষ্কের একটি ছোট অন্তঃক্ষরা গ্রন্থি যা মানুষসহ বেশির ভাগ মেরুদণ্ডী প্রাণীর মধ্যে বিদ্যমান। এটি কোনারিয়াম বা এপিফাইসিস সেরিব্রি নামেও পরিচিত। পিনিয়াল গ্রন্থি মেলাটোনিন নামক সেরোটোনিন থেকে উদ্ভূত একটি হরমোন তৈরি করে যা ছন্দপূরণ ও ঋতু ভিত্তিক উভয় প্রকার ক্ষেত্রেই ঘুমের রীতি নিয়ন্ত্রণ করে। এই গ্রন্থির আকৃতি অনেকটা পাইন কোনের মতো যার কারণে এই গ্রন্থিটির নাম পিনিয়াল। এই গ্রন্থির অবস্থান মস্তিষ্কের কেন্দ্রে, দুই গোলার্থের মধ্যে থাকা এপিথ্যালামাসের ভেতরে। মূলত থ্যালামাসের দুই অংশ যেখানে যুক্ত হয়েছে সেখানে থাকা একটি খাঁজের মধ্যে এটির অবস্থান। নিঃসরণকারী নিউরোএন্ডোক্রাইন সার্কামভেন্ট্রিকুলার অঙ্গগুলোর মধ্যে পিনিয়াল গ্রন্থি একটি যেখানে কৈশিক নালি পর্যায়ে রক্ত-মস্তিষ্ক বাধার অস্তিত্ব নেই।
প্রায় সকল মেরুদণ্ডীর পিনিয়াল গ্রন্থি রয়েছে। এর সবচেয়ে গুরুত্বপূর্ণ ব্যতিক্রমটি হচ্ছে হ্যাগফিশ নামক একটি আদিম মেরুদণ্ডী প্রাণি। এমনকী হ্যাগফিশের পৃষ্ঠদেশীয় ডাইএনসেফ্যালনে পিনিয়াল গ্রন্থির সাথে সাদৃশ্যপূর্ণ কোনো বিকল্প কাঠামো থাকতে পারে। এখন পর্যন্ত অস্তিত্ব থাকা মেরুদণ্ডী প্রাণির সবচেয়ে কাছের প্রজাতি "ব্রাংকিওস্টোমা ল্যান্সিওল্যাটাম"-এরও শনাক্ত করার মতো কোনো পিনিয়াল গ্রন্থি পাওয়া যায়নি। তবে ল্যামপ্রে নামক আরেকটি আদিম মেরুদণ্ডীতে পিনিয়াল গ্রন্থির অস্তিত্ব পাওয়া গেছে। আর কয়েকটি বিকশিত মেরুদণ্ডী প্রাণিতে তাদের বিবর্তনের সাথে সাথে পিনিয়াল গ্রন্থির অস্তিত্ব বিলুপ্ত হয়েছে।
মানুষের পিনিয়াল গ্রন্থির রং লালচে-ধূসর এবং এর আকৃতি একটি শস্যদানার মতো যার দৈর্ঘ প্রায় ৫–৮ মিলিমিটার।
অন্যান্য মেরুদণ্ডী প্রাণির মস্তিষ্কের মতো মানুষের ক্ষেত্রে পিনিয়াল গ্রন্থি রক্ত-মস্তিষ্ক বাধার মাধ্যমের মস্তিষ্ক থেকে সম্পূর্ণ পৃথকভাবে সুরক্ষিত নয়। পিনিয়াল গ্রন্থিতে রক্তের অপরিমিত সরবরাহ রয়েছে যা শরীরে বৃক্কের পর দ্বিতীয় অবস্থানে রয়েছে। পিনিয়াল গ্রন্থির এই রক্ত সরবরাহ আসে পোস্টেরিয়র সেরিব্রাল ধমনির করোডিয়াল শাখা থেকে।
অনন্তনাগ জেলা

অনন্তনাগ জেলা হল ভারতের জম্মু ও কাশ্মীরের একটি জেলা। এই জেলাটি কাশ্মীর উপত্যকার অংশ। জেলা সদর অনন্তনাগ শহর। ২০১১ সালের হিসাবে এটি জম্মু ও কাশ্মীরের, ২২টি জেলার মধ্যে জম্মু ও শ্রীনগরের পরে তৃতীয় সর্বাধিক জনবহুল জেলা।
২০১১ সালের আদমশুমারি অনুসারে অনন্তনাগ জেলার জনসংখ্যা ১০,৭০,১৪৪ জন, যা প্রায় সাইপ্রাস বা মার্কিন যুক্তরাষ্ট্রের রোড আইল্যান্ড -এর সমান। এটি জনসংখ্যার হিসাবে ভারতে মোট ৬৪০ টি জেলার মধ্যে ৫২৫ তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৭৫ জন (৯৭০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ৩৭.৪৪%। অনন্তনাগে লিঙ্গ অনুপাত রয়েছে প্রতি ১,০০০ পুরুষ প্রতি ৯৩৭ জন মহিলা এবং এর সাক্ষরতার হার ৬৪.৩২%।
২০১১ সালের আদম শুমারির জন্য অনন্তনাগের মোট জনসংখ্যার মধ্যে ২৬.২৩ শতাংশ জেলার নগর অঞ্চলে বাস করে। মোট ২,৮২,৮৭৭ জন শহরাঞ্চলে বাস করেন, যার মধ্যে পুরুষ ১,৪৮,৭৫৫ জন এবং ১,৩৪,১৩২ জন মহিলা। ২০১১ সালের আদমশুমারির তথ্য অনুসারে অনন্তনাগ জেলার নগর অঞ্চলে লিঙ্গ অনুপাত ৯০২। একইভাবে ২০১১ সালের আদমশুমারিতে অনন্তনাগ জেলায় শিশু লিঙ্গের অনুপাত ছিল ৮৪২। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪৭,১৪২, যার মধ্যে পুরুষ এবং মহিলা যথাক্রমে ২৫,৫৯৩ এবং ২১,৫৯৯ জন। অনন্তনাগ জেলার এই শিশুসংখ্যার জনসংখ্যা মোট শহুরে জনসংখ্যার ১৭.২০ %। অনন্তনাগ জেলায় গড় সাক্ষরতার হার ৭১.৯৭% এবং পুরুষ এবং মহিলাদের মধ্যে সাক্ষরতার হার যথাক্রমে ৮০.৭১% এবং ৬২.৪২%। প্রকৃত সংখ্যায় ১,৬৯,৬৭৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৯৯,৪০৪ জন এবং ৭০,২৬৯ জন।
২০১১ সালের আদম শুমারি অনুসারে অনন্তনাগ জেলার ৭৩.৭৭% জনগোষ্ঠী গ্রামে বাস করে। অনন্তনাগ জেলার গ্রামীণ অঞ্চলে মোট জনসংখ্যা ৭,৯৫,৮০৫ জন, যার মধ্যে পুরুষ এবং মহিলার সংখ্যা যথাক্রমে ৪,১১,০১২ জন এবং ৩,৮৪,৭৯৩ জন।
জম্মু ও কাশ্মীরের অনন্তনাগ জেলা একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০.৭৯ লাখ; হিন্দু ধর্মাবলম্বী ছিল ১.২২ %, মুসলমানরা ৯৭.৯৯ %, শিখ ০.৫৭% এবং অন্যান্য (প্রধানত খ্রিস্টান) ০.২২%। জেলাতে ১০,৫৭,০০৫ জন মুসলিম,১৩,১৮০ জন হিন্দু, ৬,১৪৪ জন শিখ ও ১,৪৪৯ জন খ্রিস্টান ধর্মের মানুষ বসবাস করেন।
অনন্তনাগের ঐতিহ্যবাহী ভাষা হ'ল কাশ্মীরি। শিক্ষার প্রধান মাধ্যম হ'ল ইংরেজি, হিন্দি এবং উর্দু।
আবদুল্লাহ ইবনে সুহাইল

আবদুল্লাহ ইবনে সুহাইল মুহাম্মদ এর একজন বিশিষ্ট সাহাবা ছিলেন। তিনি সাহাবা সুহাইল ইবনে আমর এর সন্তান ছিলেন ।
"আবদুল্লাহ ইবনে সুহাইল" এর মূলনাম "আবদুল্লাহ" এবং উপনাম "আবু সুহাইল" ।তার পিতার নাম সুহাইল ইবনে আমর এবং মাতার নাম ফাখতা বিনতু আমের।
আবদুল্লাহ ইবনে সুহাইল ইসলামের প্রথম পর্যায়েই ইসলাম গ্রহণ করেন এবং হাবশা অভিমূখী দ্বিতীয় কাফিলার সাথে হাবশায় হিজরত করেন । কিছুদিন হাবশায় অবস্থানের পর মক্কায় ফিরে এলে পিতা সুহাইল ইবনে আমর তাকে বন্দী করে এবং তার ওপর অত্যাচার-নির্যাতন চালায় । আবদুল্লাহ অত্যাচার সহ্য করতে না পেরে ইসলাম ত্যাগ করে পুনরায় মুশরিকী জীবনে বা পৌত্তলিকতায় ফিরে যাওয়ার ভান করেন। তার মাতা-পিতা ও মক্কার মুশরিকরা তার বাহ্যিক আচরণ দেখে ইসলাম পরিত্যাগ সম্পর্কে নিশ্চিন্ত হয়ে যায় এবং অত্যাচার বন্ধ করে দেয় ।
এদিকে মুহাম্মাদ মক্কা ছেড়ে মদীনায় চলে যান। মক্কা ও মদীনার মাঝে সামরিক সংঘর্ষ শুরু হয়। মক্কাবাসীরা আবদুল্লাহকে তাদের সহযোদ্ধা হিসেবে বদরে মুসলমানদের বিরুদ্ধে লড়বার জন্য নিয়ে যায়। কিন্তু আবদুল্লাহ কখনো ইসলাম ত্যাগ করেননি, তিনি শুধু সুযোগের অপেক্ষায় ছিলেন। বদর যুদ্ধে মুসলিম ও কুরাইশ বাহিনী মুখোমুখি হওয়ার প্রস্তুতি নিচ্ছে, এমন সময় সুযোগ বুঝে আবদুল্লাহ ইবনে সুহাইল মুসলিম বাহিনীতে যোগদান করেন এবং মুসলমান বাহিনীর হয়ে বীরত্বের সাথে যুদ্ধ করেন ।
বদরের পর সকল প্রসিদ্ধ যুদ্ধেই আবদুল্লাহ ইবনে সুহাইল মুহাম্মদ সংগে থেকে বীরত্বের সাথে যুদ্ধ অংশ নেন । হুদাইবিয়ার সন্ধি ও বাইয়াতে রিদওয়ানেও তিনি শরীক ছিলেন।
মক্কা বিজয়ের সময়ও "আবদুল্লাহ ইবনে সুহাইল" মুহাম্মদ এর সফরসঙ্গী ছিলেন । তার পিতা সুহাইল ইবনে আমর তখনও মক্কায় ইসলাম গ্রহণ করেননি ।আবদুল্লাহ ইবনে সুহাইল তার পিতার জন্য মুহাম্মদের নিকট নিরাপত্তা চাইলেন,মুহাম্মদ তার পিতাকে নিরাপত্তা দিলে তার পিতা সুহাইল ইবনে আমর ইসলাম গ্রহণ করেন ।
খলিফা আবু বকর এর খিলাফত কালে আরব উপদ্বীপে যাকাত অস্বীকারকারী ও ভন্ড নবীদের যে বিদ্রোহ দেখা দেয়, আবদুল্লাহ ইবনে সুহাইল সেই বিদ্রোহ দমনে সক্রিয় ভূমিকা পালন করেন।
হিজরী ১২ সনে ইয়ামামার প্রান্তরে ভন্ড নবী মুসাইলামার সাথে যে রক্তক্ষয়ী সংঘর্ষ হয়, "আবদুল্লাহ ইবনে সুহাইল" সেই যুদ্ধেই শাহাদাত বরণ করেন। মৃত্যুকালে তার বয়স হয়েছিল মাত্র ৩৮ বছর। তার মৃত্যুকালে তার পিতা তখনো জীবিত ছিলো ।
গ্লোবাল বাউলিয়ানা

গ্লোবাল বাউলিয়ানা একটি প্রকাশিতব্য বাংলা ব্যান্ড সঙ্গীত অ্যালবাম। এটা মাকসুদ ও ঢাকা ব্যান্ডের চতুর্থ স্টুডিও অ্যালবাম। এগারোটি গানের এই এ্যালবামটি ২০১৯ সালে প্রকাশের পরিকল্পনা রয়েছে। ১৩ অক্টোবর, ২০১৯ তারিখে মাকসুদ ও ঢাকা ব্যান্ডের দলনেতা মাকসুদুল হক তার অফিসিয়াল ফেসবুক পেজে এই এ্যালবাম প্রকাশের ঘোষণা দেন। ২০১৬ সাল হতে অ্যালবামের কাজ শুরু হয়। মাকসুদ ও ঢাকা ব্যান্ডের সদস্যরা ছাড়াও এই অ্যালবামে অতিথি হিসেবে এলিটা করিম, মুশাররাত জাহান আঁচল ও সিজে রেসির সমন্বয়ে গঠিত সমবেত বিহঙ্গকূজন দল "ক্রিড এগেইনস্ট গ্রিড" বিভিন্ন গানে কন্ঠ দিয়েছেন।
এই অ্যালবামের গানে জলবায়ুর পরিবর্তন, পরিবেশ এবং বর্তমান সামাজিক অবস্থাকে মূল উপজীব্য হিসেবে তুলে ধরা হবে এবং এ সংক্রান্ত আটটি গান থাকবে। এই গানগুলি লিখেছেন ব্যান্ডের দলনেতা মাকসুদুল হক। এছাড়াও লালন সাঁই, আজম খান ও বব মার্লের তিনটি গান থাকবে। বব মার্লে'র গানটি হবে ইংরেজি গানের বাংলা ভাবানুবাদ। গানগুলো হবে রেগে, জ্যাজ, ব্লুজ, ফোক ফিউশন, দক্ষিণ এশিয়ার শাস্ত্রীয় সঙ্গীত ধাঁচের।
মৌলিক গানগুলির সঙ্গীত আয়োজন করেছেন মাকসুদ ও ঢাকা ব্যান্ডের সদস্যরা। সেকান্দার আহমেদ খোকা বেজ গিটার, ফজলুল হোক মন্টু ড্রামস, ইকরামুল হক শাকিল লিড গিটার, গোলাম রাব্বি সোহাগ কি-বোর্ড এবং শাকিব খান মিমো রিদম গিটার বাজিয়েছেন। এছাড়াও সঙ্গীত আয়োজনে এক্সোফোন, ট্রমবোন, ট্রাম্পেট ব্যবহার করা হয়েছে।
প্রাথমিকভাবে তিনটি গানের মিউজিক ভিডিও প্রকাশ করার পরিকল্পনা রয়েছে।
বাইয়াত

বাইয়াত (আরবি- بَيْعٌة) শব্দটি একটি ইসলামিক পরিভাষা। এর অর্থ আনুগত্যের চুক্তি, আনুগত্যের শপথ ও আনুষ্ঠানিক আনুগত্য (সূত্র: আল মুজামুল ওয়াফী) ৷ এর মূলধাতু হলো (بيع) যার অর্থ বিক্রয় করা, লেনদেন করা, শপথ করা, চুক্তি করা ইত্যাদী। তবে, ইসলাম ধর্মে বাইয়াত বলতে শপথ পাঠ বা আনুগত্যের চুক্তিকে বুঝানো হয়।
আরবী-ইংরেজি অভিধান “"মু‘জামুল লুগাতুল আরাবীয়্যাহ"” অনুসারে, বাইয়াতের(بَيْعٌ) অর্থ লিখা হয়েছে
কুরআনের পরিভাষায় বাইউন (بَيْع) শব্দের অনেক ব্যবহার রয়েছে -
১। "বেচা-কেনা,ব্যবসা-বাণিজ্য অর্থ-"
সুরা নুরের ৩৭ নং আয়াত,
رِجَالٌ لَّا تُلْهِيهِمْ تِجَارَةٌ وَلَا بَيْعٌ عَن ذِكْرِ اللَّهِ وَإِقَامِ الصَّلَاةِ وَإِيتَاء الزَّكَاةِ يَخَافُونَ يَوْمًا تَتَقَلَّبُ فِيهِ الْقُلُوبُ وَالْأَبْصَارُ“ অর্থঃ
এরা এমন লোক, যাদেরকে ব্যবসা- বাণিজ্য ও ক্রয়- বিক্রয় আল্লাহর স্মরণ থেকে, নামায কায়েম করা থেকে এবং যাকাত প্রদান করা থেকে বিরত রাখে না। তারা ভয় করে সেই দিনকে,যে দিন অন্তর ও দৃষ্টি সমুহ উল্টে যাবে।
সুরা জুমআর ৯ নং আয়াত,
يَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ “ অর্থঃ হে মুমিনগণ, জুমাআর দিনে যখন নামাযের আযান দেয়া হয়,তখন তোমরা আল্লাহর স্মরণের পানে ছুটে চল এবং বেচা-কেনা বন্ধ কর। এটাই তোমাদের জন্য উত্তম যদি তোমরা বুঝে থাক।” (সুরা- জুমাআ- ০৯)
২। "নিজের জান-মাল আল্লাহ ও তার রাসুলের নিকটে চুক্তিবদ্ধ হওয়া অর্থেঃ"
সুরা তওবার ১১১ নং আয়াত,
إِنَّ اللّهَ اشْتَرَى مِنَ الْمُؤْمِنِينَ أَنفُسَهُمْ وَأَمْوَالَهُم بِأَنَّ لَهُمُ الجَنَّةَ يُقَاتِلُونَ فِي سَبِيلِ اللّهِ فَيَقْتُلُونَ وَيُقْتَلُونَ وَعْدًا عَلَيْهِ حَقًّا فِي التَّوْرَاةِ وَالإِنجِيلِ وَالْقُرْآنِ وَمَنْ أَوْفَى بِعَهْدِهِ مِنَ اللّهِ فَاسْتَبْشِرُواْ بِبَيْعِكُمُ الَّذِي بَايَعْتُم بِهِ وَذَلِكَ هُوَ الْفَوْزُ الْعَظِيمُ অর্থঃ “আল্লাহ ক্রয় করে নিয়েছেন মুসলমানদের থেকে, তাদের জান ও মাল এই মূল্যে যে, তাদের জন্য রয়েছে জান্নাত। তারা যুদ্ধ করে আল্লাহর রাহেঃ অতঃপর মারে ও মরে। তওরাত, ইঞ্জলি ও কোরআনে তিনি এ সত্য প্রতিশ্রুতিতে অবচিল। আর আল্লাহর চেয়ে প্রতিশ্রুতি রক্ষায় কে অধিক? সুতরাং তোমরা আনন্দতি হও সে লেন-দেনের উপর, যা তোমাদের করেছ তাঁর সাথ। আর এ হল মহান সাফল্য।” 
ইসলামী বিশেষজ্ঞরা বাইয়াতকে মোটামুটি ৫ ভাগে বিভক্ত করেছেন,
১. খিলাফাতের বাইয়াত - যা ইসলামী রাষ্ট্রের রাষ্ট্রপ্রধানের বা খলিফার আনুগত্বের শপথ হিসেবে নেয়া হয়ে থাকে। যখন ইসলামী রাষ্ট্রের খলিফা নিয়োগ করা হয় তখন এই বাইয়াত গ্রহণ করা হয় ৷
২. বাইয়াতে ইসলাম - তথা ইসলাম গ্রহণের জন্য বাইয়াত নেয়া।
৩. বাইয়াতে তাসাওউফ - তাকওয়া পরহেযগারীতে অগ্রগামী হবার এবং নিজের অন্তরকে পরিশুদ্ধ করার শপথ। কোন পীর বা ধর্মীয় ব্যক্তির পক্ষ থেকে এই বাইয়াত নেওয়া হয়ে থাকে ৷
৪. বাইয়াতে হিজরত - দারুল কুফর বা কাফেরদের জুলুমী রাষ্ট্র ছেড়ে কোন ইসলামী রাষ্ট্রে চলে যাওয়ার জন্য কারো হাতে হাত রেখে যে শপথ গ্রহণ করা হয়।
৫. বাইয়াতে জিহাদ - জিহাদের ময়দানে দৃঢ় থাকার বাইয়াত। যদি কখনো জিহাদের ময়দানে ভয়ে পালিয়ে যাবার আশঙ্কা দেখা দেয়, তখন আমীরে জিহাদের হাতে সকল মুজাহিদ বাহিনী দৃঢ়তার বাইয়াত গ্রহণ করে। এছাড়াও সাধারণ অবস্থাতেও আমীরে জিহাদের হাতে মুজাহিদ বাহিনী জিহাদের বাইয়াত গ্রহণ করে থাকে ৷
এখানে উল্লেখ্য যে, বাইয়াতের এসব প্রকারভেদ ছাড়াও আরো প্রকারভেদ রয়েছে ৷ এসবের বিস্তারিত বিবরণ ফিকহের কিতাবসমূহে রয়েছে ৷ উপরোক্ত প্রকারভেদের সামর্থনে ইসলামের মূল গ্রন্থ কুরআনে পর্যাপ্ত আয়াত রয়েছে ৷ যার সবগুলো এখানে এখনো উল্লেখ করা হয়নি।
বাইয়াতে রিদওয়ান

বাইয়াতে রিদওয়ান বা বাইয়াতুস সাজার হলো ৬ষ্ঠ হিজরিতে হুদাইবিয়ার নামক স্থানে মুহাম্মাদ তার ১৪০০ সাহাবিকে উসমান হত্যার প্রতিশোধ নেওয়ার শপথ বাক্য পাঠ করান।
মুহাম্মাদ ষষ্ঠ হিজরিতে ১৪০০ সাহাবি নিয়ে হজ করার জন্য মক্কার উদ্দেশে রওয়ানা হন। মুহাম্মাদ ও তার সকল সাহাবি মক্কায় আগমনের সংবাদ শুনে কুরাইশগণ তাকে বাধা দেয়ার সিদ্ধান্ত নিল। এটা জানতে পেরে মুহাম্মাদ মক্কার অদূরে "হুদাইবিয়া" নামক স্থানে শিবির স্থাপন করেন । তিনি কুরাইশদের প্রকৃত উদ্দেশ্য জানার জন্য প্রথমে খারাস ইবনে উমাইয়া ও পরে উসমান ইবনে আফনানকে কুরাইশদের নিকট দূত হিসেবে প্রেরণ করলেন।
কিন্তু কুরাইশরা উসমানকে আটক করে রাখে। এদিকে চারদিকে রটে গেল যে, উসমানকে কুরাইশরা হত্যা করেছে। এ খবর শুনে মুসলমান ক্ষিপ্ত হয়ে ওঠেন এবং এই হত্যার প্রতিশোধ নেয়ার জন্য একটি বৃক্ষের নিচে মুহাম্মাদ এর হাতের ওপর হাত রেখে শপথ গ্রহণ করেন। ইসলামের ইতিহাসে এই শপথ বা বাইয়াতকে বাইয়াতে রিদওয়ান বলা হয়।
জম্মু জেলা

জম্মু জেলা হল ভারতের জম্মু ও কাশ্মীরের একটি জেলা। জেলা সদর হল জম্মু শহর। ২০১১ সালের হিসাবে এটি কাশ্মীরের সর্বাধিক জনবহুল জেলা (২২টির মধ্যে)।
জম্মু জেলার ৭টি উপ-বিভাগ রয়েছে:
এই জেলার মধ্য দিয়ে আখনূর কেল্লার পাশ দিয়ে চন্দ্রভাগা নদী বয়ে গিয়েছে , যা সীমানা অতিক্রম করে পাকিস্তানের মারালা হেডওয়ার্কস এ পৌঁছেছে। 
জেলার পশ্চিমদিকে মানাওয়ার তাউই নদী রয়েছে যা নিয়ন্ত্রণ রেখা বরাবর বিস্তৃত। 
জেলার দক্ষিণদিকে তাউই নদী রয়েছে যা জম্মু শহর ছুঁয়ে গিয়েছে । 
২০১১ সালের আদমশুমারি অনুসারে জম্মু জেলার জনসংখ্যা ১৫,২৯,৯৫৮ জন। জেলাটির প্রতি বর্গকিলোমিটারে জনসংখ্যার ঘনত্ব ৬৫৩ জন (৫২৮ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ১২.৭৪%। জম্মুতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮০ জন মহিলা এবং এর সাক্ষরতার হার ৮৩.৪৫%।
২০১১ সালের আদমশুমারির জন্য জম্মু জেলার মোট জনসংখ্যার মধ্যে ৫০.০০ শতাংশ জেলার নগর অঞ্চলে বাস করে। মোট ৭,৬৫,০১৩ জন শহরাঞ্চলে বাস করেন, যার মধ্যে পুরুষ ৪,১২,২১৮ জন এবং ৩,৫২,৭৯৫ জন মহিলা। ২০১১ সালের আদমশুমারির তথ্য অনুসারে জম্মু জেলার নগর অঞ্চলে লিঙ্গ অনুপাত ৮৫৬। একইভাবে ২০১১ সালের আদমশুমারিতে জম্মু জেলায় শিশু লিঙ্গের অনুপাত ছিল ৮২৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭৩,২৬২ জন, যার মধ্যে পুরুষ এবং মহিলা যথাক্রমে ৪০,১৪৮ এবং ৩৩,০৭৮ জন। জম্মু জেলার এই শিশুসংখ্যার জনসংখ্যা মোট শহুরে জনসংখ্যার ৯.৭৫%। জম্ম জেলায় গড় সাক্ষরতার হার ৮৮.৫১% এবং পুরুষ এবং মহিলাদের মধ্যে সাক্ষরতার হার যথাক্রমে ৯২.৩৯% এবং ৮৩.৯৯%। প্রকৃত সংখ্যায় ৬,১২,২৫৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৩,৪৩,৭১৬ জন এবং ২,৬৮,৫৩৮ জন।
২০১১ সালের আদমশুমারি অনুসারে জম্মু জেলার ৫০.০০% জনগোষ্ঠী গ্রামে বাস করে। জম্মু জেলার গ্রামীণ অঞ্চলে মোট জনসংখ্যা ৭,৬৪,৯৪৫ জন, যার মধ্যে পুরুষ এবং মহিলার সংখ্যা যথাক্রমে ৪,০১,৬০৩ এবং ৩,৬৩,৩৪২ জন। জম্মু জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৫ জন মহিলা। যদি জম্মু জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৭৭৪টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৯৪,১০১ জন, যার মধ্যে ছেলে ৫৩,০৫৮ জন এবং মেয়ে ৪১,০৪৪ জন।
২০১১ সালে জম্মু ও কাশ্মীরের জম্মু জেলায় মোট ৩৬৬ পরিবার ফুটপাতে, বা গৃহহীনভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ১,৭৪১ এর সংখ্যা। এটি জম্মু জেলার মোট জনসংখ্যার প্রায় ০.১১%।
জম্মু জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১৫,২৯,৯৫৮; হিন্দু ধর্মাবলম্বী ছিল ৮৪.২৭%, মুসলমানরা ৭.০৩%, শিখ ৭.৪৭% এবং খ্রিস্টান ০.৭৯%। জেলাতে ১২,৮৯,২৪০ জন হিন্দু, ১,০৭,৪৯৮ জন মুসলিম, ১,১৪,২৭২ জন শিখ ও ১২,১০৪ জন খ্রিস্টান ধর্মের মানুষ বসবাস করেন।
জম্মু বিমানবন্দর এই জেলার প্রধান বিমানবন্দর ।
জম্মু তাউই রেলওয়ে স্টেশন এই জেলার প্রধান রেলস্টেশন । এটি জলন্ধর -জম্মু ও জম্মু–বারামুলা রেলপথ কে সংযুক্ত করে। উল্লেখযোগ্য ট্রেন হলো নয়াদিল্লি-শ্রী মাতা বৈষ্ণো দেবী কাটরা বন্দে ভারত এক্সপ্রেস , জম্মু তাউই রাজধানী এক্সপ্রেস, শিয়ালদহ–জম্মু তাওয়াই হামসফর এক্সপ্রেস এবং কাঠগোদাম-জম্মু তাবি গরীব রথ এক্সপ্রেস।
উনা জেলা

উনা জেলা ভারতের হিমাচল প্রদেশের একটি জেলা। জেলাটি পাঞ্জাবের হোশিয়ারপুর ও রূপনগর জেলা এবং হিমাচল প্রদেশের কাংরা, হামিরপুর ও বিলাসপুর জেলার সাথে সীমানা ভাগ করে নিয়েছে। ভূখণ্ডটি সাধারণত নিম্ন পাহাড়সহ অর্ধ-পাহাড়ি অঞ্চল। উনা প্রধানত একটি শিল্পকেন্দ্র হিসেবে পরিচিতি পেয়েছে। ধর্মশালা শহর বা হিমালয়ের অভ্যন্তরে অবস্থিত কুল্লু, মানালি, জাওয়ালামুখী এবং চিন্তপূর্ণীর মত স্থানগুলিতে ভ্রমণকারীদের জন্য এটি ট্রানজিট শহর হিসেবে ব্যবহৃত হয়।
মহাকাল মহাকালী মন্দিরটি রোনার কলোনীতে অবস্থিত একটি ঐতিহ্যবাহী মন্দির, উনা দেবী মহাকালী এবং ভগবান মহাকালের প্রতি উৎসর্গীকৃত।
উনা জেলা হিমাচল প্রদেশের দক্ষিণ-পশ্চিমাঞ্চলে অবস্থিত, যেখানে হিমালয়ের শিভালিক পাহাড় একদিকে ঘুরেছে। সাতলুজ নদী শাহতলাই পাহাড়ের পাশ দিয়ে বয়ে গেছে, যা বাবা বালকনাথে সমাধির জন্য পরিচিত। উনা জেলার উনা শহরের উচ্চতা ৪০৮ মিটারের মত যা চিন্তপূর্ণীতে ১০০০ মিটারেরও বেশি উচ্চতায় পরিবর্তিত হয়েছে। উনা জেলার উত্তর সীমানা বরাবর বিপাশা নদী এবং পূর্বে শতদ্রু নদী প্রবাহিত হয়েছে , দক্ষিণে সোয়ান নদী যা মূলত মৌসুমী নদী, এটি ৬৫ কিলোমিটার জাসওয়ান উপত্যকা বরাবর প্রবাহিত হয়ে আনন্দপুরের নিকট শতদ্রু নদীতে মিলিত হয়েছে।
২০১১ সালের ভারতীয় জনগণনা অনুসারে উনা জেলার মোট জনসংখ্যা ছিল ৫২১,০৫৭ জন। এরফলে এটি ভারতের ৫৪৩তম জনবহুল জেলায় পরিণত করেছে (৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৩৮ জন লোক বসবাস করে (প্রতি বর্গমাইলে ৮৮০ জন)। ২০০১-২০১১ এর দশকে উনা জেলার জনসংখ্যা বৃদ্ধির হার ছিল ১৬.২৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৭৭ জন নারী রয়েছে। স্বাক্ষরতার হার ৮৭.২৩%।
স্থানীয় মানুষেলা হিমাচলি, হিন্দি এবং পাঞ্জাবি ভাষায় কথা বলে। উনা শহর, ঘানারি ও হারোলি তহসিলের মানুষেরা হিমাচলি ও পাঞ্জাবি ভাষা সংমিশ্রণের কথা বলে। তবে অন্যান্য অঞ্চল - যেমন বঙ্গানা, আম্ব ও চিন্তপর্ণি হিমাচালি ভাষা বহুলভাবে ব্যবহৃত হয়।
হিন্দুধর্ম এ জেলার প্রধান ধর্ম। এছাড়া শিখ ও ইসলাম ধর্মের প্রচুর অনুসারী রয়েছে। খ্রিস্টান এবং অন্যান্য ধর্মাবলম্বীরা অতি ক্ষুদ্রাকৃতির গোষ্ঠী গঠন করেছে।
উনা জেলার অর্থনীতি প্রধানত কৃষিনির্ভর। উনা সাম্প্রতিক শিল্পকেন্দ্রে পরিণত হচ্ছে। বাসাল এবং ধামান্দ্রি গ্রামের সমন্বয়ে একটি সমন্বিত শিল্পকেন্দ্র গড়ে উঠেছে, যা রুদ্রু বাবার মন্দিরের নিকটবর্তী অঞ্চল।
উনা জেলার প্রধান যোগাযোগ মাধ্যম সড়ক পথ এবং একমাত্র রেলপথ নাঙ্গাল (পাঞ্জাব) থেকে দৌলতপুর হয়ে উনাতে প্রবেশ করেছে। জাতীয় মহাসড়ক এনএইচ২২ শহরের মধ্য দিয়ে অতিক্রম করেছে।
পটাশিয়াম ক্লোরেট

পটাশিয়াম ক্লোরেট হল পটাশিয়াম, ক্লোরিন এবং অক্সিজেন ধারণকারী একটি যৌগিক পদার্থ যার আণবিক সূত্র KClO। এটার বিশুদ্ধ গঠনে এটি একটি সাদা স্ফটিকময় পদার্থ। শিল্পজাত ব্যবহারে এটি সবচেয়ে সাধারণ ক্লোরেট। এটি আরো ব্যবহৃত হয়,
সাম্বা জেলা

সাম্বা জেলা হল ভারতের জম্মু ও কাশ্মীরের একটি জেলা। এই জেলার সদর হল জম্মু শহর। এই জেলা গঠনের আগে এই অঞ্চলটি জম্মু জেলা এবং কাঠুয়া জেলার অন্তর্ভুক্ত ছিল।
২০১১ সালের আদমশুমারি অনুসারে সাম্বা জেলার জনসংখ্যা ৩,১৮,৮৯৮ জন। জেলাটির প্রতি বর্গকিলোমিটারে জনসংখ্যার ঘনত্ব ৩১৮ জন (৮২০ জন/বর্গমাইল)। ২০০১-এর দশকে এর জনসংখ্যা বৃদ্ধির হার ছিল ১৭.০১%। সাম্বাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৯৭ জন মহিলা এবং এর সাক্ষরতার হার ৮১.৪১%।
২০১১ সালের আদমশুমারি অনুযায়ী সাম্বা জেলার মোট জনসংখ্যার মধ্যে ১৬.৮১ শতাংশ জেলার নগর অঞ্চলে বাস করে। মোট ৫৩,৬১৫ জন শহরাঞ্চলে বাস করেন, যার মধ্যে পুরুষ ২৯,৭৫৯ জন এবং ২৩,৮৫৬ জন মহিলা। ২০১১ সালের আদমশুমারির তথ্য অনুসারে সাম্বা জেলার নগর অঞ্চলে লিঙ্গ অনুপাত ৮০২। একইভাবে ২০১১ সালের আদমশুমারিতে সাম্বা জেলায় শিশু লিঙ্গের অনুপাত ছিল ৭৮৪। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৫,৭৭৯ জন, যার মধ্যে পুরুষ এবং মহিলা যথাক্রমে ৩,২৪০ এবং ২,৫৩৯ জন। সাম্বা জেলার এই শিশুসংখ্যার জনসংখ্যা মোট শহুরে জনসংখ্যার ১০.৮৯%। সাম্বা জেলায় গড় সাক্ষরতার হার ৮৮.৬২% এবং পুরুষ ও মহিলাদের মধ্যে সাক্ষরতার হার যথাক্রমে ৯৩.৭৫% এবং ৮২.২৪%। প্রকৃত সংখ্যায় ৪২,৩৯৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৪,৮৬২ জন এবং ১৭,৫৩১ জন।
২০১১ সালের আদমশুমারি অনুসারে সাম্বা জেলার ৮৩.১৯% জনগোষ্ঠী গ্রামে বাস করে। সাম্বা জেলার গ্রামীণ অঞ্চলে মোট জনসংখ্যা ২,৬৫,২৮৩ জন, যার মধ্যে পুরুষ এবং মহিলার সংখ্যা যথাক্রমে ১,৩৯,৩৬৫ এবং ১২৫,৯১৮ জন। সাম্বা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৪ জন মহিলা। যদি জম্মু জেলার শিশু লিঙ্গের অনুপাতের উপাত্ত বিবেচনা করা হয়, তবে ১০০০ ছেলেদের প্রতি ৭৭৮টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৩২,৮৯০ জন, যার মধ্যে ছেলে ১৮,৪৯৭ জন এবং মেয়ে ১৪,৩৯৩ জন।
২০১১ সালে জম্মু ও কাশ্মীরের সাম্বা জেলায় মোট ৭৭ পরিবার ফুটপাতে, বা গৃহহীন অবস্থায় বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪১৮ এর সংখ্যা। এটি সাম্বা জেলার মোট জনসংখ্যার প্রায় ০.১৩%।
মুসলিম প্রধান রাজ্যের সাম্বা জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৩,১৮,৮৯৮; হিন্দু ধর্মাবলম্বী ছিল ৮৬.৩৩%, মুসলমান ৭.২০%, শিখ ৫.৬৩% এবং খ্রিস্টান ০.৭২%। জেলাতে ২,৭৫,৩১১ জন হিন্দু, ২২,৯৫০ জন মুসলিম, ১৭,৯৬১ জন শিখ ও ২,৩০৬ জন খ্রিস্টান ধর্মের মানুষ বসবাস করেন।
সৈয়দা রুবিনা আক্তার

সৈয়দা রুবিনা আক্তার মীরা বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য।
অ্যাডভোকেট সৈয়দা রুবিনা আক্তার মীরা ৬ মার্চ ১৯৭৫ সালে বরিশাল জেলায় জন্মগ্রহণ করেন। তিনি ঢাকা বিশ্ববিদ্যালয় থেকে পড়ালেখা করেন। তার স্বামী ঢাকা বিশ্ববিদ্যালয়ের শহীদ সার্জেন্ট জহুরুল হক হলের সাবেক জিএস ও আওয়ামী লীগের উপ-কমিটির সাবেক সহ-সম্পাদক মোশাররফ হোসেন সরদার। 
রুবিনা মিরা সাবেক ঢাবি ছাত্রলীগ নেত্রী, কেন্দ্রীয় যুব মহিলালীগের সাবেক সহসভাপতি, বাংলাদেশ আওয়ামী লীগের উপকমিটির সাবেক দপ্তর সহসম্পাদক ও বাংলাদেশ মহিলা ক্রীড়া সংস্থার সহসভাপতি। তিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
একাদশ জাতীয় সংসদে তিনি বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য।
বারমুলা জেলা

বারামুলা জেলা হল ভারতের জম্মু ও কাশ্মীরের একটি জেলা। জেলা সদর হল বারামুলা শহর।
২০১১ সালের আদমশুমারি অনুসারে বারামুলা জেলার জনসংখ্যা ১০,০৮,০৩৯ জন। জেলাটির প্রতি বর্গকিলোমিটারে জনসংখ্যার ঘনত্ব ২৩৮ জন। ২০০১-এর দশকে এর জনসংখ্যা বৃদ্ধির হার ছিল ১৯.৪৫%। বারামুলাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮৫ জন মহিলা এবং এর সাক্ষরতার হার ৬৪.৬৩%। 
২০১১ সালের আদম শুমারির জন্য বারামুলা জেলার মোট জনসংখ্যার মধ্যে ১৮.১ শতাংশ জেলার নগর অঞ্চলে বাস করে। মোট ১৮২,৫০০ জন শহরাঞ্চলে বাস করেন, যার মধ্যে পুরুষ ১,০২,৩৩৪ জন এবং ৮০,১৬৬ জন মহিলা। ২০১১ সালের আদমশুমারির তথ্য অনুসারে বারামুলা জেলার নগর অঞ্চলে লিঙ্গ অনুপাত ৭৮৩। একইভাবে ২০১১ সালের আদমশুমারিতে বারামুলা জেলায় শিশু লিঙ্গের অনুপাত ছিল ৮৫১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২২,০৫৭ জন, যার মধ্যে পুরুষ এবং মহিলা যথাক্রমে ১১,৯১৭ এবং ১০,১৪০ জন। বারামুলা জেলার এই শিশুসংখ্যার জনসংখ্যা মোট শহুরে জনসংখ্যার ১১.৬৫%। বারামুলা জেলায় গড় সাক্ষরতার হার ৭৬.০১% এবং পুরুষ ও মহিলাদের মধ্যে সাক্ষরতার হার যথাক্রমে ৮৩.৩৮% এবং ৬৫.২১%। প্রকৃত সংখ্যায় ১,২১,৯৫৬ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭৬,২৯০ জন এবং ৪৫,৬৬৬ জন।
২০১১ সালের আদম শুমারি অনুসারে বারামুলা জেলার ৮১.৯০% জনগোষ্ঠী গ্রামে বাস করে। বারামুলা জেলার গ্রামীণ অঞ্চলে মোট জনসংখ্যা ৮,২৫,৫৩৯ জন, যার মধ্যে পুরুষ এবং মহিলার সংখ্যা যথাক্রমে ৪,৩২,৩৯৯ এবং ৩,৯৩,১৪০ জন। বারামুলা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৯ জন মহিলা। যদি বারামুলা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৬৫ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ১,৪২,৫২৪ জন, যার মধ্যে ছেলে ৭৬,৪০৪ জন এবং মেয়ে ৬৬,১২০ জন।
২০১১ সালে জম্মু ও কাশ্মীরের বারামুলা জেলায় মোট ৮৫ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪২৪ এর সংখ্যা। এটি বারামুলা জেলার মোট জনসংখ্যার প্রায় ০.০৪%।
মুসলিম প্রধান রাজ্যে বারামুলা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০,০৮,০৩৯; হিন্দু ধর্মাবলম্বী ছিল ৩.০৪%, মুসলমানরা ৯৫.১৫%, শিখ ১.৪৭% এবং খ্রিস্টান ০.১৫%। জেলাতে ৩০,৬২১ জন হিন্দু, ৯,৫৯,১৮৫ জন মুসলিম, ১৪,৭৭০ জন শিখ ও ১,৪৯৭ জন খ্রিস্টান ধর্মের মানুষ বসবাস করেন।
আকাবার দ্বিতীয় শপথ

আকাবার দ্বিতীয় শপথ ইসলামের একটি গুরুত্বপূর্ণ ঘটনা। ৬২২ খ্রিষ্টাব্দের জুন মাসে মদিনা থেকে ৭৫ জন মুসলমান একটি দল হজ্জ পালনের জন্যে মক্কায় আগমন করলে তারা মুহাম্মদের নিকট শপথ করেন যে তারা ইসলামের প্রচার ও প্রসারে সাহায্য ও মুহাম্মদ সাল্লাল্লাহু কে নিরাপত্তা প্রদান করবে।
বাইআতে আকাবা (আরবী: بيعة عقبه) হল মুহাম্মদের মদীনায় হিজরতের পূর্বে মদিনাবাসীর ইসলাম গ্রহণের দুটি ধাপ। প্রথম ধাপকে বাইআতে আকাবায়ে ঊলা বলে। আর দ্বিতীয় ধাপকে বাইআতে আকাবায়ে ছানিয়া বলে।
আকাবার প্রথম শপথে অংশগ্রহণকারি সাহাবা আসাদ ইবন যুরারা ও মুসআব ইবন উমায়ের এর একান্ত প্রচেষ্টায় মদিনায় বহু মানুষ ইসলাম গ্রহণ করে ।মদিনার মানুষ সবাই মুহাম্মদ কে নেতা হিসেবে পেতে চাইলেন ।তারা আকাবার প্রথম শপথের পরের বছরেই আবারো হজের জন্য আসলেন ।
এদিকে মক্কায় মুহাম্মদ ও তার সাহাবাদের উপর অত্যাচারের মাত্রা বেড়েই চলছে । মদিনাবাসি মুহাম্মদ নিরাপত্তা ও ইসলাম গ্রহণের অঙ্গীকার দিতে চাচ্ছিলেন । সেই হিসেবে এই শপথানুষ্ঠান রাসুলকে মদিনায় নিরাপত্তা ও ইসলাম প্রসারে সাহায্য করার ব্যপারে হয়েছিলো।
আকাবার প্রথম শপথের পরবর্তী হজ্জ মওসুমে মুসআব ইবন উমাইর সহ ৭৩ জন পুরুষ ২ জন মহিলা সহ মক্কায় আগমন করেন । মদিনাবাসীদের এই দল ১৫ই যিলহজ্জ তারিখে
মিনা "জামরায়ে আকবার" ঘাঁটিতে একত্রিত হয়ে গভীর রাতের অন্ধকারে গোপন আলোচনা করলন ।
মুহাম্মদের চাচা আব্বাস ইবনে আবদুল মুত্তালিব মদিনাবাসীদের উদ্দেশ্যে বললেন, তোমরা যদি আমার ভাতিজাকে সম্পূর্ণ নিরাপত্তা ও তার ধর্ম প্রচারের ব্যপারে সহযোগিতার অঙ্গীকার দিতে পারো তাহলেই আমি মুহাম্মদকে যেতে দিতে পারি। মদিনাবাসী এই প্রস্তাব মেনে নিয়ে মুহাম্মদের হাতে কিছু শপথ ও বাইয়াত গ্রহণ করে।
আকাবার দ্বিতীয় শপথে অংশগ্রহণ করেছিলেন ৭৫ জন সাহাবা । এর মধ্যে ৭৩ জন পুরুষ এবং ২ জন মহিলা । দুইজন হচ্ছেন বনু মাজেন ইবনে নাজ্জার গোত্রের উম্মে আম্মার নাছিবা বিনতে কাব এবং বনু সালমা গোত্রের উম্মে মানিঈ আসমা বিনতে আমর ।
এই শপথ দুই ভাগে বিভক্ত একভাগ নবীজির কাছে সাহাবীদের শপথ অন্যদিকে দ্বিতীয় ভাগ মুহাম্মদ কর্তৃক ওয়াদা ।
ক) কাফেরদের নির্যাতনে বিপরীতে নারী ও শিশুর ন্যয় নবী করিম কে হেফাজাত করার শপথ।
খ) পক্ষান্তরে ইসলামের বিজয় আসলে নিজ সম্প্রদায়ের কাছে ফিরে না আসার নবী কর্তৃক ওয়াদা।
আকাবার তৃতীয় শপথ

আকাবার তৃতীয় শপথ হল ৬২৩ খ্রিষ্টাব্দে ঘটিত মুহাম্মদের জীবনের শেষ শপথানুষ্ঠান। আকাবার দ্বিতীয় শপথের পরে যখন মুহাম্মদের উপর মক্কার কুরাইশদের অত্যচার চরম আকারে বেড়ে যায় তখন মুহাম্মদ মদিনাবাসীদের নিজের নিজের নিরাপত্তার ব্যাপারে যুদ্ধের অঙ্গীকার করেন।
মক্কার কুরাইশরা যখন সাহাবা ও মুহাম্মদের উপর অত্যাচার চরম মাত্রায় বাড়িয়ে দিলো এমনকি মুহাম্মদ কে হত্যা করার পরিকল্পনা করতে থাকলো তখন আল্লাহ্‌ মুহাম্মদকে হিজরতের ও যুদ্ধের অনুমতি দিলেন । আল্লাহ্‌ বলেন, “"আল্লাহ্ তোমাদের আশ্রয় লাভের জন্য তোমাদের একটি ভ্রতৃ সমাজ এবং একটি বসতি সৃষ্টি করেছেন যেখানে তোমরা আশ্রয় লাভ করবে।“"
মদিনা থেকে আগত ৭৩ জন পুরুষ এবং ২ জন মহিলা থেকে মুহাম্মদ কে নিরাপত্তা দানের জন্য যুদ্বের বাইয়াত গ্রহণ করলেন। এই শপথ নেয়ার পূর্বে নবী তাদের কাছ থেকে জাহিলিয়াতের বিরুদ্বে যুদ্ধের অঙ্গীকার গ্রহণ করলেন এবং নিজের ব্যাপারেও নিরাপত্তার শর্তসহ বাইয়াত গ্রহণ করে অঙ্গীকার পূরণের বিনিময় জান্নাতের সুসংবাদ দিলেন ।
ক) জাহিলিয়াতের বিরুদ্বে যুদ্ধের অঙ্গীকার গ্রহণ। খ) নিজের ব্যাপারেও নিরাপত্তার শর্তসহ বাইয়াত গ্রহণ করা।
পোস্টার

পোস্টার একটি জনপ্রিয় প্রচার মাধ্যম। যার মাধ্যমে রাজনৈতিক প্রচারণা, সাংস্কৃতিক প্রচারণা,নাটক ও চলচ্চিত্র প্রচারণা, আন্দোলন প্রচারণা প্রভৃতি বিভিন্ন ধরনের প্রচারণা করা হয় । পোস্টার প্রচারের ব্যপারে খুবই কার্যকরি ভূমিকা পালন করতে পারে।
কাগজ আবিস্কৃত হওয়ার পূর্বে মানুষ শিলালিপি ব্যবহার করতো। বিভিন্ন দেয়ালে,পাথরে,গাছে তাদের রাজ্যের প্রয়োজনীয় আইন-কানুন, রীতি-নীতি, পলাতক আসামি গ্রেপ্তারি পরোয়ানা,সরকারী ফরমান সহ বিভিন্ন কিছু লিখে বা সংকেত দিয়ে রাখতো। যা প্রাক আধুনিক যুগে পোস্টার হিসেবে কাজ করতো।
১৭৫৭ সালে ইস্ট ইন্ডিয়া কোম্পানির ক্ষমতা দখলের পরই এ দেশে লন্ডনে ছাপানো কিছু কাগজের পোস্টার ছাপা হতে থাকে। এ সময় সাহিত্যচর্চার পাশাপাশি হিন্দু ধর্মীয় দেবদেবীর ছবি ছোট ছোট পোস্টারে প্রকাশ হতে থাকে। ১৮৬৪ সালে কলকাতায় সরকারি আর্ট স্কুল প্রতিষ্ঠিত হলে সেখান থেকে লিথো পদ্ধতিতে ছাপানো পোস্টার জনপ্রিয় হয়। এসব পোস্টারের বিষয় ছিল দেবদেবী, বিভিন্ন মণিষী ও পৌরাণিক কাহিনী সম্পর্কিত।
প্রাচীন আমল থেকেই বিভিন্ন ধরনের পোস্টার গণপ্রচার মাধ্যম হিসেবে ব্যবহৃত হয়েছে।
পশ্চাৎমস্তিষ্ক

পশ্চাৎমস্তিষ্ক () মস্তিষ্কের প্রধান তিনটি অংশের একটি, যার অবস্থান মস্তিষ্কের নিম্নভাগের পশ্চাৎদেশে। দেহের ক্রমবিকাশ পর্বে এটি রম্বেনসেফালন () থেকে উদ্ভূত হয়। মেডালা অবলংগাটা, পনস্, এবং লঘুমস্তিষ্ক এই তিনটি প্রধান অংশ নিয়ে পশ্চাৎমস্তিষ্ক এটি গঠিত। বারোটি ক্রেনিয়াল স্নায়ুর (করোটীয় স্নায়ু) অধিকাংশ এখানে অবস্থিত। শ্বাসপ্রশ্বাস ও হার্টবিট নিয়ন্ত্রণ সহ এটি শরীরের অত্যন্ত গুরুত্বপূর্ণ কিছু কার্যক্রম পরিচালিত করে।
পশ্চাৎমস্তিষ্ককে বেশ কয়েকটি রম্বোমেয়ারে শ্রেণিবিন্যাস করা যেতে পারে। মানুষের ভ্রূণে কডাল থেকে রোস্ট্রাল পর্যন্ত মোট ৮টি রম্বোমেয়ারের অস্তিত্ব রয়েছে।
রম্বোমেয়ার আরএইচ৩-আরএইচ১ (Rh3-Rh1) পর্যন্ত অংশ নিয়ে মিটেনসেফ্যালন গঠিত।
পনস ও লঘুমস্তিষ্ক নিয়ে মিটেনসেফ্যালন গঠিত। এর মধ্যে রয়েছে:
রম্বোমেয়ার আরএইচ৮-আরএইচ৪ (Rh8-Rh4) পর্যন্ত অংশ নিয়ে মেইলেনসেফ্যালন গঠিত।
মাইলেনসেফ্যালন বয়োঃপ্রাপ্ত মস্তিষ্কের মেডুলা অবলংগাটা গঠন করে। এর মধ্যে রয়েছে:
শোপিয়ান জেলা

শোপিয়ান জেলা হল ভারতের জম্মু ও কাশ্মীরের একটি জেলা। জেলা সদর হল শোপিয়ান শহর।
২০১১ সালের আদমশুমারি অনুসারে শোপিয়ান জেলার জনসংখ্যা ২৬৬,২১৫ জন। জেলাটির প্রতি বর্গকিলোমিটারে জনসংখ্যার ঘনত্ব ৮৫৩ জন। ২০০১-এর দশকে এর জনসংখ্যা বৃদ্ধির হার ছিল ২৫.৯৭%। শোপিয়ানতে লিঙ্গ অনুপাত রয়েছে প্রতি ১,০০০ পুরুষ প্রতি ৯৫১ জন মহিলা এবং এর সাক্ষরতার হার ৬০.৭৬%। 
২০১১ সালের আদম শুমারির জন্য শোপিয়ান জেলার মোট জনসংখ্যার মধ্যে ৬.১৫ শতাংশ জেলার নগর অঞ্চলে বাস করে। মোট ১৬,৩৬০ জন শহরাঞ্চলে বাস করেন, যার মধ্যে পুরুষ ৯,৩১৯ জন এবং ৭,০৪১ জন মহিলা। ২০১১ সালের আদমশুমারির তথ্য অনুসারে শোপিয়ান জেলার নগর অঞ্চলে লিঙ্গ অনুপাত ৭৫৬। একইভাবে ২০১১ সালের আদমশুমারিতে শোপিয়ান জেলায় শিশু লিঙ্গের অনুপাত ছিল ৮০০। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২,০৬৩ জন, যার মধ্যে পুরুষ এবং মহিলা যথাক্রমে ১,১৪৬ এবং ৯১৭ জন। শোপিয়ান জেলার এই শিশুসংখ্যার জনসংখ্যা মোট শহুরে জনসংখ্যার ১২.৩০%। শোপিয়ান জেলায় গড় সাক্ষরতার হার ৭৮.৬৫% এবং পুরুষ ও মহিলাদের মধ্যে সাক্ষরতার হার যথাক্রমে ৮৬.৭৪% এবং ৬৭.৮৫%। প্রকৃত সংখ্যায় ১১,২৪৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭,০৮৯ জন এবং ৪,১৫৫ জন।
২০১১ সালের আদম শুমারি অনুসারে শোপিয়ান জেলার ৯৩.৮৫% জনগোষ্ঠী গ্রামে বাস করে। শোপিয়ান জেলার গ্রামীণ অঞ্চলে মোট জনসংখ্যা ২,৪৯,৮৫৫ জন, যার মধ্যে পুরুষ এবং মহিলার সংখ্যা যথাক্রমে ১,২৭,১৬১ এবং ১,২২,৬৯৪ জন। শোপিয়ান জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৬৫ জন মহিলা। যদি শোপিয়ান জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৮২ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৩৯,৪৮৪ জন, যার মধ্যে ছেলে ২০,৯৭৫ জন এবং মেয়ে ১৮,৫০৯ জন।
২০১১ সালে জম্মু ও কাশ্মীরের শোপিয়ান জেলায় মোট ১২ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৫২ জন। এটি শোপিয়ান জেলার মোট জনসংখ্যার প্রায় ০.০২%।
মুসলিম প্রধান রাজ্যে শোপিয়ান জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ২৬৬,২১৫; হিন্দু ধর্মাবলম্বী ছিল ১.১৭%, মুসলমানরা ৯৮.৫২%, শিখ ০.০৭% এবং খ্রিস্টান ০.১৬%। জেলাতে ৩,১১৩ জন হিন্দু, ২,৬২,২৬৩ জন মুসলিম, ১৭৮ জন শিখ ও ৪২৯ জন খ্রিস্টান ধর্মের মানুষ বসবাস করেন।
গুরুদাসপুর জেলা

গুরুদাসপুর জেলা ভারতের পাঞ্জাব রাজ্যের মাঝা অঞ্চলের একটি জেলা। গুরুদাসপুর এ জেলার সদরদপ্তর। এর উত্তরে আন্তর্জাতিক সীমানা রয়েছে, যা পাকিস্তানের পাঞ্জাবের নরোওয়াল জেলা এবং অন্যদিকে অমৃতসর, পাঠানকোট, কপুরতলা এবং হুশিয়ারপুর জেলার সাথে সীমানা ভাগ করে নিয়েছে। দু'টি প্রধান নদী বিপাশা এবং রাবি এ জেলার মধ্য দিয়ে প্রবাহিত হয়েছে। মুঘল সম্রাট আকবর এ জেলার ঐতিহাসিকভাবে গুরুত্বপূর্ণ শহর কালানৌরের নিকটে একটি বাগানবাড়ী স্থাপন করেছিলেন বলে জানা যায়। গুরুদাসপুর জেলা হিমালয়ের পাদদেশে অবস্থিত। ২০১১ সালের হিসেব অনুযায়ী এটি পাঞ্জাবের ২২টি জেলার মধ্যে তৃতীয় জনবহুল (লুধিয়ানা, অমৃতস্বর ও বাটারা জেলার পরে) জেলা।
১৯৪৭ সালে ভারত ভাগের সময় গুরুদাসপুরের ভবিষ্যত অত্যন্ত প্রতিদ্বন্দ্বিতাপূর্ণ হয়ে উঠেছিল। ১৯৪১ সালের আদমশুমারি অনুসারে এই জেলা ছিল মুসলমান সংখ্যাগরিষ্ঠ ছিল, জেলার মোট জনসংখ্যার ৫১.১৪% ছিল মুসলমান। সীমান্তের র‌্যাডক্লিফ রেখার পুরস্কার হিসেবে কেবল জেলার শকরগড় তহসিল পাকিস্তানকে দেয় এবং বাকী অংশ ভারতকে দেয়। ভারত অংশের তহসিলগুলির মুসলিম জনসংখ্যা শরণার্থী হিসাবে পাকিস্তানে চলে আসে এবং শকরগড়ের হিন্দু ও শিখরা রবি ব্রিজ পেরিয়ে গুরুদাসপুরে পাড়ি জমায়। তারা বসতি স্থাপন করে এবং গুরুদাসপুর জেলায় ছড়িয়ে পড়ে।
২০১১ সালের ২৭ জুলাই জেলার কিছু অংশ নিয়ে নতুন পাঠানকোট জেলা গঠন করা হয়েছিল, যা পূর্বে গুরুদাসপুরের অংশ ছিল। পাঠানকোট জেলা দুটি তহসিল বা সাব ডিভিশন; পাঠানকোট এবং ধরকালন এবং নরোট নিয়ে গঠিত হয়েছিল।
গুরুদাসপুর জেলাটি পাঞ্জাব রাজ্যের উত্তরে অবস্থিত। এটি জলন্ধর বিভাগে অন্তর্গত এবং রবি এবং বিপাশা নদীর মধ্যে স্যান্ডউইচ করা। জেলাটি উত্তর-অক্ষাংশ ৩১০-৩৬ ' থেকে ৩২০-৩৪' এবং পূর্ব দ্রাঘিমাংশ ৭৪০-৫৬' এবং ৭৫০-২৪' এর মধ্যে অবস্থিত। এর উত্তরে পাঠানকোট জেলা, উত্তর-পূর্বে বিপাশা নদী, দক্ষিণ-পূর্বে হোশিয়ারপুর জেলা, দক্ষিণে কপূরতলা জেলা, দক্ষিণ-পশ্চিমে অমৃতসর জেলা এবং উত্তর-পশ্চিমে পাকিস্তান রয়েছে।
২০১১ সালের ভারতীয় জনগণনা অনুসারে গুরুদাসপুর জেলার জনসংখ্যা ২,২৯৯,০২৬ জন, যা স্বাধীন রাষ্ট্র লাতভিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। এই বিশাল জনসংখ্যা এটিকে ভারতের ১৯৬ তম বৃহৎ জেলায় স্থান করি দিয়েছে (মোট ৬৪০টি জেলার এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৬৪৯ জন (প্রতি বর্গ মাইলে ১৬৮০ জন) বাসিন্দা রয়েছে। ২০০১-২০১১ এর দশকে জনসংখ্যার বৃদ্ধির হার ছিল ৯.৩%। গুরুদাসপুরের লিঙ্গ অনুপাত প্রতি ১০০০ পুরুষের বিপরীতে ৮৯৫ জন মহিলা রয়েছে। এবং এর সাক্ষরতার হার ৭৯.৯৯%।
গুরুদাসপুর জেলার প্রধান ধর্ম হল শিখ ও হিন্দু ধর্ম। এছাড়া কিছু সংখ্যক ইসলাম ও খ্রিষ্টান ধর্মের অনুসারী রয়েছে।
ডলফিন ব্রাউজার

ডলফিন ব্রাউজার হলো অ্যান্ড্রয়েড ও আইওএস অপারেটিং সিস্টেম সমর্থিত একধরনের ওয়েব ব্রাউজার। এটি মোবোট্যাপ নামক কোম্পানি কর্তৃক উন্নয়নকৃত।এটি ছিলো মাল্টি-টাচ গেশ্চার (আকার ইঙ্গিত) সমর্থিত অ্যান্ড্রয়েড প্ল্যাটফর্মের জন্য অন্যতম মোবাইল ব্রাউজার। 
ডলফিন ব্রাউজার ওয়েবকিট ইঞ্জিনের মাধ্যমে ব্যবহারকারীদের ব্রাউজিং সহায়তা দিয়ে থাকে। এছাড়াও এটি অ্যান্ড্রয়েড এর এডোবি ফ্ল্যাশ-এর মাধ্যমেও চালানো যায়।
আইওএস এবং অ্যান্ড্রয়েড সংস্করণে বিজ্ঞাপন ছাড়াই বিনামূল্যে ব্যবহার করা যায়। অ্যান্ড্রয়েড ২.০ ও পরবর্তী সংস্করণের জন্য ডলফিন ব্রাউজারের উচ্চতর সংস্করণ রয়েছে। ডলফিন ব্রাউজারের বেটা সংস্করণ চালু হয় ২০১২ সালের মে মাসে এবং এইচটিএমএল৫ এর জন্য সবচেয়ে দ্রুত এইচটিএমএল৫টেস্ট-এ ৪৫০ এর বেশি স্কোর পায়।
এইচটিএমএল৫ এর নতুন সংস্করণে ডলফিন ব্রাউজার নিজস্ব জেটপেক ইঞ্জিন ব্যবহার করে। ২০১৩ সালের ডিসেম্বরে ডলফিন জিরো নামক সংস্করণ চালু করা হয়, যেটির মূল লক্ষ্য ছিলো ব্যবহারকারীদের গোপনীয়তার নিরাপত্তা বজায় রাখা। ব্যবহারকারীরা তাদের ডিভাইস থেকে ডাউনলোডকৃত ফাইল, ক্যাশে-কুকিজ এবং ব্রাউজিং হিস্ট্রি ডিলিট করার পরেও ডিভাইসের প্রবেশাধিকার যাতে অন্য কেউ নিতে পারে সেভাবেই ডলফিন ব্রাউজার জিরো সংস্করণ প্রকাশিত হয়।
অ্যান্ড্রয়েডের জন্য ডলফিন ব্রাউজার মুক্তির পর থেকে গণমাধ্যম ও ব্যবহারকারীদের থেকে ইতিবাচক সাড়া পেয়ে আসছে। অ্যান্ড্রয়েড ও আইওএস অপারেটিং সিস্টেমে ব্রাউজারটির বিভিন্ন ফাংশন, দ্রুততার সাথে ওয়েবপেজ লোডিংও এর কারণেও ডলফিন ব্রাউজার ইতিবাচক সাড়া পেয়েছে।
১৫ নভেম্বর ২০১১ সালের হিসাব অনুযায়ী, ডলফিন ব্রাউজার অ্যাপলের এপ স্টোরে ৬৫০০ এর বেশি ৫ স্টার রিভিউ পেয়েছে। ডলফিন ব্রাউজার এইচডি সংস্করণে এটি গুগল প্লে স্টোরে ৬ লক্ষের বেশি ৫ স্টার রেটিং পেয়েছিল, কিন্তু ২০১৪ এর এপ্রিলে সংস্করণ ১১ এ পরিবর্তনের কারণে গ্রাহকদের অসন্তুষ্টিতে ১ স্টার রেটিং দেয় এবং হঠাৎই এটির রেটিংয়ের পরিবর্তন ঘটে যায়।
ডলফিন ব্রাউজার যাত্রা শুরুর পর থেকেই বিভিন্ন গুরুত্বপূর্ণ পুরস্কার লাভ করে। 
২০১১ সালে আইফোন ও আইপ্যাডের জন্য পিসি ম্যাগাজিন কর্তৃক বেস্ট ফ্রি এপস নির্বাচিত হয়। 
এছাড়াও ২০১১ সালে সি-নেট কর্তৃক ১০০ এপসের তালিকায় অন্তর্ভুক্ত হয়।
শঙ্কর সিংহ

শঙ্কর সিংহ হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি তিনবার পশ্চিমবঙ্গ বিধানসভার সদস্য হিসেবে নির্বাচিত হয়েছেন।
শংকর সিংহ ১৯৯৬ সালে রানাঘাট পশ্চিম বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর, ২০০১ সালে টানা দ্বিতীয়বারের মত তিনি রানাঘাট পশ্চিম বিধানসভা কেন্দ্রের বিধায়ক হিসেবে নির্বাচিত হন। ২০১৬ সালে তিনি রানাঘাট উত্তর পশ্চিম বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০১৭ সালের ২১ জুন তিনি ভারতীয় জাতীয় কংগ্রেস থেকে সর্বভারতীয় তৃণমূল কংগ্রেসে যোগদান করেন।
ক্যালসিয়াম কার্বাইড

ক্যালসিয়াম কার্বাইড, আরো ক্যালসিয়াম অ্যাসিটিলাইড হিসেবে পরিচিত, একটি রাসায়নিক যৌগিক পদার্থ যার আণবিক সূত্র CaC। এটি প্রধানত শিল্পতে অ্যাসিটিলিন এবং ক্যালসিয়াম সায়ানামাইডের উৎপাদনে ব্যবহার হয়।
বিশুদ্ধ উপকরণ বর্ণহীন, যাহোক প্রযুক্তিগত গ্রেডের ক্যালসিয়াম কার্বাইডের টুকরাগুলো ধূসর বা বাদামি এবং CaC এর প্রায় ৮০-৮৫% নিয়ে গঠিত (CaO (ক্যালসিয়া অক্সাইড এর অবশিষ্টাংশ) CaP(ক্যালসিয়াম ফসফেট), CaS (ক্যালসিয়াম সালফাইড), CaN (ক্যালসিয়াম নাইট্রাইড), SiC (সিলিকন কার্বাইড), ইত্যাদি)। দাগ আর্দ্রতার উপস্থিতি, প্রযুক্তিগত গ্রেড ক্যালসিয়াম কার্বাইড রসুনের অপ্রীতিকর একটি ইঙ্গিতবহ গন্ধ নির্গত করে।
ক্যালসিয়াম কার্বাইডের প্রয়োগ রয়েছে অ্যাসিটিলিন গ্যাসের উৎপাদন এবং কার্বাইড ল্যাম্পে অ্যাসিটিলিনের উৎপাদনের জন্য; সারের জন্য রাসায়নিক এবং স্টিল তৈরির উৎপাদনে। এছাড়াও কৃত্রিমভাবে ফল পাকানোর জন্য এটি ব্যবহার করা হয়। যদিও বাংলাদেশসহ অনেক দেশেই এটি দিয়ে ফল পাকানো আইনত নিষিদ্ধ, কিন্তু তারপরও এটি ব্যবহৃত হয়।
১/ধাতুর সাথে বিক্রিয়ায়
Be+2C=BeC2
3Mg+C=Mg3C
২/ধাতব অক্সাইড এর সাথে বিক্রিয়ায়
MgO+3C=MgC2+CO
২০২০-এ আন্তর্জাতিক ক্রিকেট

২০২০ মৌসুমের আন্তর্জাতিক ক্রিকেট খেলা ও প্রতিযোগিতাসমূহ মে থেকে সেপ্টেম্বর ২০২০ তারিখ পর্যন্ত চলে। এছাড়াও, এ সময়ে ১৫টি টেস্ট খেলা, ৪৯টি একদিনের আন্তর্জাতিক (ওডিআই) ও ৪০টি টুয়েন্টি২০ আন্তর্জাতিক (টুয়েন্টি২০আই) খেলা হবে।
কোভিড-১৯ মহামারীর কারণে এই সফর ২০২০ সালের মে স্থগিত করা হয়েছিল।
কোভিড-১৯ মহামারীর কারণে এই সফর ২০২০ সালের এপ্রিলে স্থগিত করা হয়েছিল।
কোভিড-১৯ মহামারীর কারণে এই সফর ২০২০ সালের জুনে স্থগিত করা হয়েছিল। এটি ২০২১ সালের জুলাই মাসে পুনঃনির্ধারণ করা হয়েছিল, যাতে এটি স্থান পায় সেপ্টেম্বর ২০২১।
ওয়েস্ট ইন্ডিজের পুনঃনির্ধারনের পরে স্থির সংঘর্ষের কারণে এই সফর স্থগিত করা হয়েছিল ইংল্যান্ড ভ্রমণ, ও এর জন্য পুনঃনির্ধারণ করা হয়েছিল জুন ২০২১।
কোভিড-১৯ মহামারীর কারণে এই সফর ২০২০ সালের জুনে সিরিজটি স্থগিত করা হয়েছিল।
কোভিড-১৯ মহামারীর কারণে এই সফর ২০২০ সালের জুনে স্থগিত করা হয়েছিল, এবং জুলাই ২০২১ এর জন্য পুনঃনির্ধারণ করা হয়েছিল।
কোভিড-১৯ মহামারীর কারণে এই সফর ২০২০ সালের আগস্টে স্থগিত করা হয়েছিল।
তারাদাস বন্দ্যোপাধ্যায়

তারাদাস বন্দ্যোপাধ্যায় (১৫ই অক্টোবর ১৯৪৭ – ১৮ই জুলাই, ২০১০) ছিলেন একজন বাঙালি ঔপন্যাসিক, ছোটগল্পকার এবং সম্পাদক। তিনি কিংবদন্তিতুল্য সাহিত্যিক বিভূতিভূষণ বন্দ্যোপাধ্যায়ের পুত্র ছিলেন।
১৯৪৭ সালে এ কলকাতার নিকটবর্তী উত্তর ২৪ পরগণার শহরতলী ব্যারাকপুর অঞ্চলে মাতুলালয়ে তার জন্ম। তিনি রহড়ার রামকৃষ্ণ মিশন বয়েজ হোম হাই স্কুলে তার পড়াশোনা শেষ করেছেন। তিনি মৌলানা আজাদ কলেজ থেকে ইংরেজিতে বি.এ. (অনার্স) পাস করেন এবং কলকাতা বিশ্ববিদ্যালয় থেকে স্নাতকোত্তর শেষ করেন। তিনি পশ্চিমবঙ্গ সরকারের অধীনে কাজ করতেন এবং তথ্য ও সাংস্কৃতিক বিষয় বিভাগে পরিচালক হন। তার শৈশব অতিবাহিত হয় বনগাঁ মহকুমার পৈতৃক গ্রাম বারাকপুরে।
তারাদাস বেশ কয়েকটি ছোটগল্প ও উপন্যাস লিখেছিলেন যেমন "কাল নিরবধি", "সপ্তর্ষির আলো", "কক্ষপথ" ইত্যাদি। তার কাজল উপন্যাসটি তার বাবা বিভূতিভূষণ বন্দ্যোপাধ্যায় বিরচিত অপরাজিতর সিক্যুয়েল ছিল। তারাদাস উচ্চ মাধ্যমিক পরীক্ষায় উত্তীর্ণ হওয়ার সাথে সাথে "কাজল" লেখা শুরু করেছিলেন। তারাদাস বন্দ্যোপাধ্যায়ের সর্বাধিক উল্লেখযোগ্য অবদান ছিল তারানাথ তান্ত্রিক, যা ছিল এক তন্ত্রসাধকের অভিজ্ঞতার গল্প।"তারানাথ তান্ত্রিক" চরিত্রটি বিভূতিভূষণ তৈরি করেছিলেন এবং তারই ধারাবাহিকতা বজায় রেখেছিলেন তারাদাস। এই গল্পগুলো প্রকাশিত হয়েছিল দুটি বইয়ে "তারানাথ তান্ত্রিক" (১৯৮৫) এবং "অলাতচক্র" (২০০৩) । তিনি আরণ্যক উপন্যাসটি সম্পাদনাও করেছিলেন। ২০০৮ সালে তারাদাস "উদ্বোধন" পত্রিকার জন্য "পিতা নহসি"; নামে একটি জীবনী-মূলক সিরিজে বিভূতিভূষণের জীবনের কথা লিখতে শুরু করেছিলেন, তবে ২০১০ সালে তার অকাল মৃত্যুর কারণে এটি সম্পূর্ণ করতে পারেননি।
উধমপুর জেলা

উধমপুর জেলা হল ভারতের জম্মু ও কাশ্মীরের একটি জেলা। জেলা সদর হল উধমপুর শহর।
২০১১ সালের আদমশুমারি অনুসারে উধমপুর জেলার জনসংখ্যা ৫,৫৪,৯৮৫ জন। জেলাটির প্রতি বর্গকিলোমিটারে জনসংখ্যার ঘনত্ব ২১০ জন। ২০০১-এর দশকে এর জনসংখ্যা বৃদ্ধির হার ছিল ২০.৭৮%। উধমপুরে লিঙ্গ অনুপাত রয়েছে প্রতি ১,০০০ পুরুষ প্রতি ৮৭০ জন মহিলা এবং এর সাক্ষরতার হার ৬৮.৫৯%।
২০১১ সালের আদম শুমারির জন্য উধমপুর জেলার মোট জনসংখ্যার মধ্যে ১৯.৫০ শতাংশ জেলার নগর অঞ্চলে বাস করে। মোট ১,০৮,২০৮ জন শহরাঞ্চলে বাস করেন, যার মধ্যে পুরুষ ৬৩,৮১০ জন এবং ৪৪,৩৯৮ জন মহিলা। ২০১১ সালের আদমশুমারির তথ্য অনুসারে উধমপুর জেলার নগর অঞ্চলে লিঙ্গ অনুপাত ৬৯৬। একইভাবে ২০১১ সালের আদমশুমারিতে উধমপুর জেলায় শিশু লিঙ্গের অনুপাত ছিল ৮২৯। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ১১,০৩৯ জন, যার মধ্যে পুরুষ এবং মহিলা যথাক্রমে ১৬,০৩৭ এবং ৫,০০২ জন। উধমপুর জেলার এই শিশুসংখ্যার জনসংখ্যা মোট শহুরে জনসংখ্যার ৯.৪৬%। উধমপুর জেলায় গড় সাক্ষরতার হার ৮৭.৯৬% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৫৬% এবং ৮১.২১%। প্রকৃত সংখ্যায় ৮৫,৪৭২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৫৩,৪৭৭ জন এবং ৩১,৯৯৫ জন।
২০১১ সালের আদম শুমারি অনুসারে উধমপুর জেলার ৮০.৫০% জনগোষ্ঠী গ্রামে বাস করে। উধমপুর জেলার গ্রামীণ অঞ্চলে মোট জনসংখ্যা ৪,৪৬,৭৭৭ জন, যার মধ্যে পুরুষ এবং মহিলার সংখ্যা যথাক্রমে ২,৩২,৯৭৪ এবং ২১৩,৮০৩ জন। উধমপুর জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯১৮ জন মহিলা। যদি উধমপুর জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৯৬ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৭৩,২৯৩ জন, যার মধ্যে ছেলে ৩৮,৬৬৬ জন এবং মেয়ে ৩৪,৬২৭ জন।
এখানে ভারতীয় সেনাবাহিনীর অতি গুরুত্বপূর্ণ নর্দার্ন কমান্ডের সদরদপ্তর অবস্থিত।
মুসলিম প্রধান রাজ্যে উধমপুর জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৫,৫৪,৯৮৫; হিন্দু ধর্মাবলম্বী ছিল ১.১৭%, মুসলমানরা ৯৮.৫২%, শিখ ০.০৭% এবং খ্রিস্টান ০.১৬%। জেলাতে ৪,৮৯,০৪৪ জন হিন্দু, ৫৯,৭৭১ জন মুসলিম, ৩,৪১৮ জন শিখ ও ১,৯৬২ জন খ্রিস্টান ধর্মের মানুষ বসবাস করেন।
তন্ময় মণ্ডল

তন্ময় মণ্ডল হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একবার পশ্চিমবঙ্গ বিধানসভার সদস্য হিসেবে নির্বাচিত হয়েছেন।
তন্ময় মণ্ডল ২০০১ সালে রাজারহাট বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৯ সালের ২৩ আগস্ট দুর্নীতির অভিযোগে তাকে তৃণমূল কংগ্রেস থেকে বহিষ্কার করা হয়েছিল। ২০১৮ সালের ১০ জুন তার বহিষ্কারাদেশ প্রত্যাহার করা হয়।
কার্ল বাফিন

কার্ল এডউইন বাফিন (; জন্ম: ১৯ আগস্ট, ১৯৭৩) ব্লেনিম এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কার্ল বাফিন।
১৯৯৬-৯৭ মৌসুম থেকে ২০০০-০১ মৌসুম পর্যন্ত কার্ল বাফিনের প্রথম-শ্রেণীর খেলোয়াড়ী জীবন চলমান ছিল। ঘরোয়া একদিনের খেলাসহ ক্রিকেট ম্যাক্স প্রতিযোগিতায় বেশ কয়েকটি দূর্দান্ত ক্রীড়াশৈলী খেলার পর নিউজিল্যান্ড দলে খেলার জন্যে আমন্ত্রণ বার্তা পান। ফাস্ট-মিডিয়াম বোলিংয়ের কারণে জনপ্রিয়তা পেয়েছেন। এক সময় দল নির্বাচকমণ্ডলী দেশের দ্রুততম বোলার হিসেবে বিবেচনায় এনেছিলেন। ১৯৯৬ সালে নবপ্রবর্তিত সুপার ম্যাক্স ক্রিকেটে দূরন্ত খেলেন। পরবর্তী তিন বছর দলের এক নম্বর খেলোয়াড় ছিলেন। এরপর তিনি সেন্ট্রাল ডিস্ট্রিক্টস ছেড়ে ওয়েলিংটনের দিকে পা বাড়ান।
সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করার সুযোগ পেয়েছেন কার্ল বাফিন। কোন টেস্টে অংশগ্রহণ করার সুযোগ হয়নি তার। ২৫ মার্চ, ১৯৯৯ তারিখে নেপিয়ারে সফরকারী দক্ষিণ আফ্রিকার বিপক্ষে ওডিআইয়ে অভিষেক ঘটে তার। ৩১ মে, ১৯৯৯ তারিখে এডিনবরায় স্বাগতিক স্কটল্যান্ডের বিপক্ষে সর্বশেষ ওডিআইয়ে অংশ নেন তিনি।
দক্ষিণ আফ্রিকা গমনে নিউজিল্যান্ড দলের অন্যতম সদস্যরূপে অন্তর্ভুক্ত হন। ১৯৯৯ সালের শুরুতে সাইমন ডৌলের অনুপস্থিতিতে দক্ষিণ আফ্রিকার বিপক্ষে শেষ তিনটি ওডিআইয়ে অংশ নেন। কিন্তু, পেস বোলিং ও সঠিক জায়গায় বল ফেলার ন্যায় নিয়ন্ত্রণ লাভ করতে ব্যর্থ হন। ১১ ওভারে ৭৮ রান দেন।
তাসত্ত্বেও নির্বাচকমণ্ডলী বিশ্বকাপের জন্যে তাকে রাখেন। ফেব্রুয়ারি, ১৯৯৯ সালে ক্রিকেট বিশ্বকাপকে সামনে রেখে ঘোষিত ১৯ সদস্যের প্রাথমিক তালিকায় তাকে ঠাঁই দেয়া হয়। এরপর, ১৯৯৯ সালের ক্রিকেট বিশ্বকাপে গ্রুপ পর্বের খেলায় অংশ নেন। ঐ প্রতিযোগিতায় স্কটল্যান্ডের বিপক্ষে একটিমাত্র খেলায় অংশ নেন।
কিন্তু আঘাতের কারণে তাকে আন্তর্জাতিক ক্রিকেটে অঙ্গনে আর দেখা যায়নি। দুই মৌসুমে ঘরোয়া ক্রিকেটে দূর্বল ক্রীড়াশৈলীর কারণে খেলার জগৎ থেকে অবসর নিতে বাধ্য হন। ২০০০ সালে ক্রমাগত আঘাতের কারণে জোরপূর্বক খেলার জগৎ থেকে বিদেয় নিতে হয়। এরপর তিনি গৃহ রংমিস্ত্রীর ভূমিকায় অবতীর্ণ হন। এছাড়াও, ব্লেনিম এলাকায় তরুণ বোলারদের পরামর্শদাতা হিসেবে কাজ করেন।
২০২২ নিউজিল্যান্ড পুরুষ ক্রিকেট দলের স্কটল্যান্ড সফর

নিউজিল্যান্ড পুরুষ ক্রিকেট দল ২০২২ সালের জুলাই মাসে একটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্কটল্যান্ড সফর করে। সবগুলো ম্যাচ এডিনবরার দ্য গ্রেঞ্জ ক্লাব মাঠে অনুষ্ঠিত হয়। ইংল্যান্ডের বিপক্ষে টেস্ট সিরিজ ও আয়ারল্যান্ডের বিপক্ষে সীমিত ওভারের সিরিজের পর এটি ছিল নিউজিল্যান্ডের ইউরোপ সফরের তৃতীয় অংশ।
টি২০আই সিরিজে নিউজিল্যান্ড ২–০ ব্যবধানে জয়ী হয়। একমাত্র ওডিআই ম্যাচেও নিউজিল্যান্ড জয়ী হয়।
২০২০ সালের জুন মাসে একটি একদিনের আন্তর্জাতিক (ওডিআই) ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড দলের স্কটল্যান্ড সফর করার কথা ছিল। ২০০৮ সালের পর এটিই হত নিউজিল্যান্ডের প্রথম স্কটল্যান্ড সফর। একই মাসে তিনটি করে ওডিআই ও টি২০আই ম্যাচ খেলার জন্য নিউজিল্যান্ডের আয়ারল্যান্ড সফরেরও কথা ছিল। প্রাথমিকভাবে স্কটল্যান্ডের বিপক্ষে নিউজিল্যান্ডের শুধু একটি ওডিআই ম্যাচ খেলার কথা থাকলেও পরবর্তীতে ক্রিকেট স্কটল্যান্ড সিরিজের সূচিতে একটি টি২০আই ম্যাচ যোগ করে। কিন্তু কোভিড-১৯ মহামারির কারণে ২০২০ সালের মে মাসে সফরটি স্থগিত করা হয়।
চোটের কারণে অ্যাডাম মিলনা নিউজিল্যান্ডের দল থেকে ছিটকে যাওয়ায় তাঁর বদলি হিসেবে জেকব ডাফিকে দলে নেয়া হয়।
পাতিয়ালা জেলা

পাতিয়ালা জেলা ভারতের পাঞ্জাব রাজ্যের ২২টি জেলার একটি জেলা।
এ জেলা পাঞ্জাব রাজ্যের দক্ষিণ পূর্বে, ২৯.৩৯ থেকে ৩০.৪৭ উত্তর অক্ষাংশ এবং ৭৫.৫৮ থেকে ৭০.৫৪ দক্ষিণ দ্রাঘিমাংশে অবস্থিত। এর উত্তরে ফতেহগড় সাহেব, রূপনগর ও মোহালী, পশ্চিমে ফতেহগড় সাহেব এবং সাঙ্গর জেলা, উত্তর পূর্ব দিকে আম্বালা, পঞ্চকুল, হরিয়ানা এবং হরিয়ানা রাজ্যের কুরুকের জেলা এবং দক্ষিণ ও পশ্চিমে হরিয়ানা কায়াতাল জেলা অবস্থিত।
২০১১ সালের ভারতীয় জনগণনা অনুসারে লুধিয়ানা, অমৃতসর ও জলন্ধরের পরে পাঞ্জাবের চতুর্থ সর্বাধিক জনবহুল জেলা পতিয়ালা জেলা।
পাতিয়ালা জেলার জনসংখ্যা বৃহৎ অংশ শিখ ধর্মের অনুসারী, হিন্দু দ্বিতীয় প্রধান ধর্ম এবং সংখ্যায় অল্প কিছু খ্রিস্টান ও মুসলমানদের রয়েছে।
জেলার বেশিরভাগ অঞ্চল কৃষিজ আবাদযোগ্য সমভূমি।
পাতিয়ালা জেলাতে অনেকগুলি ছোট ছোট পাহাড়ের সারি রয়েছে যা শিবালিক পাহাড়ের অংশ। বছরের অধিকাংশ সময়ই গঘর নদী শুষ্ক থাকে। যাহোক, বর্ষাকালে সময় এ জেলার গ্রামগুলোতে বন্যা দেখা যায়, যা কারণে ফসল, পশুসম্পদ এবং মানুষের জীবন যাত্রার মান ক্ষতিগ্রস্ত হয়। অন্যান্য নদী গুলো হলাং নাড়ি, পেটালা-ওয়ালী-নাদি, সিরহিন্ড চও এবং ঝামবুও চৈনিক।
২০১১ সালের ভারতীয় জনগণনা অনুযায়ী পাতিয়ালা জেলার মোট জনসংখ্যা ছিল ১,৮৯২,২৮২ জন, যা স্বাধীন রাষ্ট্র স্লোভাকিয়ার জনসংখ্যার সমান অথবা মার্কিন যুক্তরাষ্ট্রের মিসিসিপি অঙ্গরাজ্যের জনসংখ্যার সমান। এটি ভারতের ২৪৮ তম জনবহুল জেলা (এটি মোট ৬৪০টি জেলার মধ্যে)। জেলার জনসংখ্যার ঘনত্ব প্রায় প্রতি বর্গকিলোমিটারে ৯৯৬ জন বাসিন্দা (প্রতি বর্গ মাইল ১৫৪০ জন) বসবাস করে। ২০০১-২০১১-এর দশকে জনসংখ্যার বৃদ্ধি ঘটেছে ১৯.৪%। পাতিয়ালা জেলায় প্রতি ১০০০ জন পুরুষের জন্য ৮৮৮ জন নারী রয়েছে। এবং এর সাক্ষরতা হার ৭৬.৩%।
পাতিয়ালা জেলা তিনটি বিভাগে বিভক্ত: পাতিয়ালা, রাজপুর এবং নাভা, যা আরও পাঁচটি তহসিলে বিভক্ত: পাতিয়ালা, রাজপুর, নাভা, সামনা, পট্টরান। এটি আটটি ব্লক নিয়ে গঠিত; পতিয়ালা, রাজপুরা, নাভা এবং সামানা।
এই জেলায় নয়টি পাঞ্জাব বিধানসভার কেন্দ্র রয়েছে: পাতিয়ালা আরবান, পাতিয়ালা পল্লী, রাজপুরা, নাভা, সামানা, ঘনৌর, শুতরানা, সানৌর এবং পাত্রন। এই সবগুলো আবার পাতিয়ালা লোকসভা কেন্দ্রের অন্তর্গত।
পাতিয়ালা পাঞ্জাব রাজ্যের শিল্প মানচিত্রে একটি গুরুত্বপূর্ণ শিল্প প্রবৃদ্ধি কেন্দ্র হিসাবে দ্রুত বৃদ্ধি পাচ্ছে। ঐতিহ্যবাহী পণ্যগুলির পাশাপাশি, উচ্চ মানের এবং অত্যাধুনিক আইটেমগুলি যেমন, ক্ষুদ্র কাটিং সরঞ্জাম, বিদ্যুতের ক্যাবল, ভ্যানাসপাতি ঘাই, বাইসাইকেল এবং কৃষি ফসল মারাই ও দুধদহন মেশিন সহকারে কৃষি সরঞ্জাম উৎপাদিত হয়।
সুনীল ওয়েতিমুনি

সুনীল রামসে ডি সিলভা ওয়েতিমুনি (; জন্ম: ২ ফেব্রুয়ারি, ১৯৪৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৯ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিলন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংসহ ডানহাতে মিডিয়াম বোলিংয়ে পারদর্শী ছিলেন সুনীল ওয়েতিমুনি।
১৯৬৯-৭০ মৌসুম থেকে ১৯৮১-৮২ মৌসুম পর্যন্ত সুনীল ওয়েতিমুনি’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণের সুযোগ পেয়েছিলেন সুনীল ওয়েতিমুনি। কোন টেস্টে অংশগ্রহণ করার সুযোগ পাননি তিনি। ১১ জুন, ১৯৭৫ তারিখে ওভালে অস্ট্রেলিয়া দলের বিপক্ষে ওডিআইয়ে অভিষেক ঘটে তার। ১৬ জুন, ১৯৭৯ তারিখে ম্যানচেস্টারে ভারতের বিপক্ষে সর্বশেষ ওডিআইয়ে অংশ নেন তিনি।
অংশগ্রহণকৃত তিনটি একদিনের আন্তর্জাতিকই ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে প্রথম ও দ্বিতীয় আসরে উদ্বোধনী ব্যাটসম্যান হিসেবে খেলেছিলেন।
ক্রিকেট খেলা থেকে অবসর গ্রহণের পর বাণিজ্যিক বিমানের পাইলট হিসেবে কর্মজীবন শুরু করেন। ১৯৯৬ সালে লাহোরে শ্রীলঙ্কা দল ক্রিকেট বিশ্বকাপের শিরোপা জয় করে। ঐ স্থান থেকে বিজয়ী শ্রীলঙ্কান দলকে দেশে নিয়ে আসার জন্য বিশেষ বিমানের পাইলটের দায়িত্ব পালন করেছিলেন তিনি।
সুনীল ওয়েতিমুনি’র জ্যেষ্ঠ দুই ভ্রাতা - মিত্র ওয়েতিমুনি ও সিদাথ ওয়েতিমুনি শ্রীলঙ্কার পক্ষে আন্তর্জাতিক ক্রিকেট খেলেছেন।
ডোডা জেলা

ডোডা জেলা হল ভারতের জম্মু ও কাশ্মীরের একটি জেলা। জেলা সদর হল ডোডা শহর।
২০১১ সালের আদমশুমারি অনুসারে ডোডা জেলার জনসংখ্যা ৪,০৯,৯৬৩ জন। জেলাটির প্রতি বর্গকিলোমিটারে জনসংখ্যার ঘনত্ব ৪৬ জন। ২০০১-এর দশকে এর জনসংখ্যা বৃদ্ধির হার ছিল ২৮.০০%। ডোডা জেলার লিঙ্গ অনুপাত রয়েছে প্রতি ১,০০০ পুরুষ প্রতি ৯১৯ জন মহিলা এবং এর সাক্ষরতার হার ৬৪.৬৮%।
২০১১ সালের আদমশুমারির জন্য ডোডা জেলার মোট জনসংখ্যার মধ্যে ৭.৯৭ শতাংশ জেলার নগর অঞ্চলে বাস করে। মোট ৩২,৬৮৯ জন শহরাঞ্চলে বাস করেন, যার মধ্যে পুরুষ ১৮,২১১ জন এবং ১৪,৪৭৮ জন মহিলা। ২০১১ সালের আদমশুমারির তথ্য অনুসারে ডোডা জেলার নগর অঞ্চলে লিঙ্গ অনুপাত ৭৯৫। একইভাবে ২০১১ সালের আদমশুমারিতে ডোডা জেলায় শিশু লিঙ্গের অনুপাত ছিল ৮৩১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪,০৩৩ জন, যার মধ্যে পুরুষ এবং মহিলা যথাক্রমে ২,২০৩ এবং ১,৮৩০ জন। ডোডা জেলার এই শিশুসংখ্যার জনসংখ্যা মোট শহুরে জনসংখ্যার ১২.১০%। ডোডা জেলায় গড় সাক্ষরতার হার ৮৫.৬১% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৪৬% এবং ৭৬.৯৪%। প্রকৃত সংখ্যায় ২৪,৫৩৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ১৪,৮০১ জন এবং ৯,৭৩২ জন।
২০১১ সালের আদমশুমারি অনুসারে ডোডা জেলার ৯২.০৩% জনগোষ্ঠী গ্রামে বাস করে। ডোডা জেলার গ্রামীণ অঞ্চলে মোট জনসংখ্যা ৩,৭৭,২৪৭ জন, যার মধ্যে পুরুষ এবং মহিলার সংখ্যা যথাক্রমে ১৯৫,৪৩০ এবং ১৮১,৮১৭ জন। ডোডা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৩০ জন মহিলা। যদি ডোডা জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৯৩৯ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৭,২০৭ জন, যার মধ্যে ছেলে ৩৪,৬৫৯ জন এবং মেয়ে ৩২,৫৪৮ জন।
২০১১ সালে জম্মু ও কাশ্মীরের ডোডা জেলায় মোট ১২ পরিবার ফুটপাতে বা গৃহহীনভাবে বাস করে। ২০১১ সালের আদমশুমারির সময় গৃহহীনভাবে বসবাসকারীদের সংখ্যা ৫৩ জন। এটি উধমপুর জেলার মোট জনসংখ্যার প্রায় ০.০১%।
মুসলিম প্রধান রাজ্যে ডোডা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৪,০৯,৯৬৩; হিন্দু ধর্মাবলম্বী ছিল ৪৫.৭৭%, মুসলমানরা ৫৩.৮২%, শিখ ০.১০% এবং খ্রিস্টান ০.১২%। জেলাতে ১৮৭,৬২১ জন হিন্দু, ২২০,৬১৪ জন মুসলিম, ৪২২ জন শিখ ও ৪৭২ জন খ্রিস্টান ধর্মের মানুষ বসবাস করেন।